47. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 251951 της 11/18 Αυγ. 1951 Περί εισαγωγής και εξαγωγής χρυσού και χρυσών νομισμάτων. Έχοντες υπ’ όψιν: α)το άρθρ. 2 παρ. 2 και το άρθρ 3 του Α.Ν. της 6 Μαΐου 1935 «περί συμπληρώσεως των Νόμων περί προστασίας του εθνικού νομίσματος», β)το άρθρ. 8 του Α.Ν. 1704/1939, γ)την παρ. 2 του άρθρ. 2 του Α.Ν. 944/1946 «περί αγοραπωλησίας χρυσού και χρυσών νομισμάτων», δ)τον Α.Ν. 710/1945, ως ισχύει νυν, αποφασίζομενον: 1.Η εισαγωγή χρυσού, λευκοχρύσου και κραμάτων αυτών (εις πλάκας, ράβδους, ρινίσματα κλπ.). ως και αργύρου, επιτρέπεται μόνον κατόπιν ειδικής αδείας της Τραπέζης της Ελλάδος και του Υπουργείου Εμπορίου. Η Τελωνειακή Αρχή της εισαγωγής, προς της παραδόσεως, δέον να συντάσση και αποστέλλη εις την Τράπεζαν της Ελλάδος αναλυτικήν κατάστασιν, εν η να εμφαίνηται το ονοματεπώνυμον του εισαγωγέως, η εισαχθείσα ποσότης χρυσού κλπ., ο τόπος προελεύσεως και ο τόπος προορισμού του, ως και η ακριβής διεύθυνσις διαμονής του εισαγωγέως. 2.Η εξαγωγή χρυσού εν γένει, περί ου η προηγουμένη παρ. 1, επιτρέπεται να γίνηται αποκλειστικώς και μόνον υπό της Τραπέζης της Ελλάδος. 3.Η εισαγωγή εκ του εξωτερικού παρ’ επιβατών χρυσών νομισμάτων τυγχάνει ελευθέρα, του επιβάτου οφείλοντος απλώς να δηλώση, και επιδείξη εις τα αρμόδια όργανα του τόπου αποβιβάσεώς του την ποσότησα και το είδος των εισαγομένων χρυσών νομισμάτων. Μετά την δέουσαν εξακρίβωσιν παρά των αρμοδίων οργάνων, θα αναγράφηται εις το δελτίον κομιζομένων αξιών το ονοματεπώνυμον του επιβάτου, η ακριβής διεύθυνσις διαμονής του, η εισαγομένη ποσότης χρυσών νομισμάτων, ο τόπος προελεύσεως και ο τόπος προορισμού των. Αντίγρραφον του ως ανωτέρω συμπεπληρωμένου δελτίου αποστέλλεται εις την ενταύθα Υπηρεσίαν Προστασίας Εθνικού Νομίσματος, αρμοδίαν να προβή εις έλεγχον προς εξακρίβωσιν της νομίμου προελεύσεως των χρυσών νομισμάτων και ιδία ότι ταύτα δεν ηγοράσθησαν εις το εξωτερικόν δια συναλλάγματος λαθραίως εξ Ελλάδος εξαχθέντος, ή κτηθέντος κατά παράβασιν των Νόμων περί προστασίας του Εθνικού νομίσματος. Εάν όμως κατά την σύνταξιν του δελτίου κομιζομένων αξιών και προ της παραδόσεώς του εις τον επιβάτην υπάρχωσι βάσιμοι υπόνοιαι ότι τα χρυσά νομίσματα απεκτήθησαν κατά παράβασιν των διατάξεων των κειμένων Νόμων περί προστασίας του Εθνικού νομίσματος, δέον τα αρμόδια όργανα να παρακρατώσι τα νομίσματα ταύτα, τα οποία να αποστέλλωσιν εις την ενταύθα αρμοδίαν Υπηρεσίαν Προστασίας Εθνικού Νομίσματος, ήτις και θα προβαίνη εις τας περαιτέρω ενδεικνυομένας ενεργείας όσον αφορά την απόδοσιν των χρυσών τούτων νομισμάτων ή την παραπομπήν των υπευθύνων εις την δικαστικήν Αρχήν. 4.Η εξαγωγή των εις το δελτίον κομιζομένων αξιών του επιβάτου αναγραφομένων χρυσών νομισμάτων είναι ελευθέρα να γίνηται κατά την δια το εξωτερικόν αναχώρησιν του επιβάτου και υπό τον όρον της ακυρώσεως του δελτίου παρά των αρμοδίων οργάνων του τόπου αναχωρήσεως του επιβάτου. 5.Προκειμένου περί χρυσού και χρυσών νομισμάτων εισαγομένων εκ του εξωτερικού δια δεμάτων και παραλαμβανομένων είτε εν τοις Τελωνείοις είτε εν τοις Ταχυδρομικοίς Γραφείοις, ταύτα θα παραδίδωνται εις τους παραλήπτας μόνον κατόπιν εγγράφου της ενταύθα Υπηρεσίας Προστασίας Εθνικού Νομίσματος, μετά προηγουμένην παρ’ αυτής εξακρίβωσιν περί της νομίμου αποκτήσεως του χρυσού ή των χρυσών νομισμάτων. Η εξαγωγή τούτων επιτρέπεται μόνον αδεία της Τραπέζης της Ελλάδος. Δια την εισαγωγήν ή εξαγωγήν χρυσού και χρυσών νομισμάτων, ανεξαρτήτως των ανωτέρω συναλλαγματικών διατυπώσεων, δέον να τηρώνται τα υπό της Τελωνειακής Νομοθεσίας οριζόμενα.